Document ID: 31987D0011

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Δεκεμβρίου 1986
για την έγκριση τροποποίησης του ειδικού προγράμματος σχετικά με τον τομέα «Ζώα, κρέας και προϊόντα με βάση το κρέας» στο Βέλγιο, σύμφωνα με τον κανονισμό (ΕΟΚ) αριθ. 355/77 του Συμβουλίου
(Τα κείμενα στη γαλλική και ολλανδική γλώσσα είναι τα μόνα αυθεντικά)
(87/11/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2224/86 (2), και ιδίως το άρθρο 5,
Εκτιμώντας:
ότι στις 24 Σεπτεμβρίου 1985 η βελγική κυβέρνηση υπέβαλε τροποποίηση του προγράμματος, που έχει εγκριθεί με την απόφαση 80/1317/ΕΟΚ της Επιτροπής (3) σχετικά με τον τομέα «Ζώα, κρέας και προϊόντα με βάση το κρέας» και ότι παρέσχε συμπληρωματικές πληροφορίες στις 5 Φεβρουαρίου 1986·
ότι η τροποποίηση του εν λόγω προγράμματος περιορίζεται στις επενδύσεις που προορίζονται για τον εκσυγχρονισμό, την ορθολογική οργάνωση και τη συγκέντρωση της ικανότητας εμπορίας των ζώων σφαγής, τεμαχισμού και αξιολόγησης των υποπροϊόντων της σφαγής και της προετοιμασίας προϊόντων με βάση το βόειο, χοίρειο και πρόβειο κρέας και ότι όλες αυτές οι επενδύσεις συμβάλλουν στη βελτίωση της κατάστασης στον εν λόγω τομέα και στην αξιολόγησή του· ότι αποτελούν, επομένως, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι οι επενδύσεις για εκσυγχρονισμό, ορθολογική οργάνωση, συγκέντρωση της ικανότητας εμπορίας και σφαγής είναι δυνατό να γίνουν δεκτές και ότι οι επενδύσεις για την αξιολόγηση των υποπροϊόντων και τα παρασκευάσματα με βάση το κρέας μπορούν να γίνουν επίσης δεκτές, εφόσον πρόκειται για προϊόντα του παραρτήματος ΙΙ της συνθήκης·
ότι η τροποποίηση περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, αποδεικνύουν δε, ότι είναι δυνατό να επιτευχθούν οι στόχοι του άρθρου 1 του εν λόγω κανονισμού στον προαναφερόμενο τομέα· ότι η προθεσμία που καθορίζεται για την εφαρμογή της τροποποίησης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η τροποποίηση στο πρόγραμμα σχετικά με τον τομέα « Ζώα, κρέας και προϊόντα με βάση το κρέας» που υποβλήθηκε στις 20 Σεπτεμβρίου 1985 και συμπληρώθηκε στις 5 Φεβρουαρίου 1986 από τη βελγική κυβέρνηση, σύμφωνα με τον κανονισμό (ΕΟΚ) αριθ. 355/77.
Άρθρο 2
Η παρούσα απόφαση απευθύνεται στο Βασίλειο του Βελγίου.
Βρυξέλλες, 10 Δεκεμβρίου 1986.

Labels: 17
19
6